TU ควักเงินกว่า 15 ลบ. ต่อสัญญาเช่าโกดังสินค้า “แฟคตอรี่ สตอเรจ” ถึงสิ้นปี 64
TU ควักเงินกว่า 15 ลบ. ต่อสัญญาเช่าโกดังสินค้า "แฟคตอรี่ สตอเรจ" ถึงสิ้นปี 64
17 ธ.ค. 2563

บริษัท ไทยยูเนี่ยน กรุ๊ป จำกัด (มหาชน) หรือ TU เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า มติที่ประชุมคณะกรรมการครั้งที่ 7/2563 ในวันที่ 17 ธันวาคม 2563 มีมติให้ บริษัท ไทยรวมสินพัฒนาอุตสาหกรรม จำกัด (TUM) ซึ่งเป็นบริษัทย่อยของบริษัทฯ ต่อสัญญาเช่าพื้นที่โกดังสินค้าของ บริษัท แฟคตอรี่ สตอเรจ เซอร์วิส จำกัด ซึ่งเป็นบริษัทที่เกี่ยวโยงกัน เพื่อใช้เป็นพื้นที่เก็บบรรจุภัณฑ์สินค้า จำนวนพื้นที่เช่ารวม 19,262 ตารางเมตร ในอัตราค่าเช่าตารางเมตรละ 65 บาทต่อเดือน ระยะเวลา 1 ปี ตั้งแต่วันที่ 1 ม.ค.-31 ธ.ค.2564 รวมเป็นมูลค่าเท่ากับ 15,024,360 บาท